நான் என்னை மேலும் சமைக்கிறேன்

நான் என்னை மேலும் சமைக்கிறேன் அழகிய பெரியவன் என் எண்ணத்தைப் பிட்டுனக்கு தின்னத்தந்தேன் நேற்று எண்ணம் உயிரைப் போன்றது ஆகையால் என் உயிரைத்தான் தந்தேன் பின்பொருநாள் என் கருத்தை செரிக்க முடியாமல் உபாதை ஏற்பட்டதாகச் சொன்னாய் உனக்கு ஏற்கும் வகையில் எந்த அளவுக்கு என் சிந்தனையை மசிய வேகவைத்துத் தர வேண்டும் என்ற பக்குவம் தெரியவில்லை உயிர்ச் சத்துகள் வீணாகாமல் இருக்க சில நேரத்தில் உணவு அரைவேக்காட்டுப் பதத்தில் இருக்க வேண்டும் என்பது உனக்கும் தெரியும் கருத்துச்சிக்கலும் வயிற்றுச் சிக்கலும் இப்படி முரண்படுகிறபோது என்ன செய்யலாம் அன்பனே எல்லாமும் ஏற்கும்படி நீ உன்னை பண்டிதம் பார் எல்லார்க்கும் ஏற்கும்படி நான் என்னை மேலும் சமைக்கிறேன்